Tycho Brahe Planetarium

Tycho Brahe Planetarium ligger i København, ved den sørlige enden av Skt. Jørgens Sø. Det er oppkalt etter den danske astronomen Tycho Brahe. Bygningen er tegnet av arkitekt Knud Munk. Grunnstenen ble nedlagt 22. februar 1988 og 1. november 1989 ble planetariet åpnet for publikum. Planetariet har en IMAX-projektor og en stjerneprojektor, som kan vise mer enn 4000 stjerner samtidig for opp til 240 besøkende. Det har også en rekke projektorer som viser Jorden, Solen og planetene. I tillegg til vising av IMAX-film og stjernehimmelen, blir det også vist 3D-fremvisninger, computergrafikk og andre visuelle fremvisninger, som drar nytte av det 823 kvadratmeter store lerretet. Planetariet har også en permanent utstilling om astronomi og romforsking. 4 ganger i året utgir planetariet tidsskriftet Aktuel Astronomi, som inneholder nyheter om astronomi og romforskning. Planetariet er en stor turistattraksjon i København, og allerede i april 1991 hadde det hatt sin gjest nr. 1 000 000. Eksterne lenker Offisielt nettsted (en) Tycho Brahe Planetarium – kategori av bilder, video eller lyd på Commons (en) Tycho Brahe Planetarium – galleri av bilder, video eller lyd på Commons